Voormalige Bul-rugbyspeler agter tralies vir bedrogArgieffoto Paul Botes, ŉ voormalige rugbyspeler van die destydse Noord-Transvaal, is Donderdag in die Pretoriase handelshof tot 10 jaar tronkstraf gevonnis, het Beeld Vrydag berig. Paul Botes (51) van Pretoria, het ingevolge ’n pleitooreenkoms met die staat skuld op 12 aanklagte van diefstal en een van geldwassery beken, nadat hy sowat R19,5 miljoen van beleggers gesteel het. Hy het die geld van 1993 tot 2012 gesteel terwyl hy as makelaar gewerk het. Hy was vir die eerste keer in 2012 by sy huis in hegtenis geneem nadat ŉ belegger ŉ klag by die ernstige ekonomiese misdrywe-eenheid van die polisie se Valke-eenheid ingedien het. Botes het erken dat hy geld van beleggers, van wie sommige bejaardes, ontvang het wat hy gebruik het om sy eie leefstyl te finansier. – SAPA